Súradnice: 31°42′11″S 35°11′44″V﻿ / ﻿31,70306°S 35,19556°V﻿ / 31.70306; 35.19556

**Betlehem** (arab. بيت لحم *Bajt Lahm*, hebr. בית לחם *Bet lechem*) je mesto na Západnom brehu Jordánu 8 kilometrov južne od Jeruzalema. Žije tu asi 30 000 obyvateľov a je hlavným mestom betlehemského guvernorátu Palestínskej samosprávy a centrom palestínskeho cestovného ruchu a kultúry.

Tóra označuje Betlehem ako mesto Dávidovo, v ktorom bol korunovaný za kráľa Izraela. Novozákonné evanjeliá označujú Betlehem ako miesto narodenia Ježiša Nazaretského. V meste sídli jedna z najstarších kresťanských komunít na svete.

Dejiny
------

Počas povstania Bar Kochby (132 – 135) bolo mesto spustošené a Rimania dali na mieste Ježišovho narodenia vybudovať svätyňu zasvätenú Adónovi. O dve storočia neskôr tam nechala Svätá Helena postaviť vôbec prvý kresťanský kostol – Chrám Narodenia Pána.

V roku 529 bolo mesto vyplienené Samaritánmi, no onedlho bolo obnovené. V roku 637 mesto dobyl arabský chalífa Umar ibn al-Chattáb a v 1099 sa mesta zmocnili križiaci, ktorí ho opevnili a nahradili jeho pravoslávne duchovenstvo rímskokatolíckym. To bolo vyhnané po ovládnutí Betlehema sultánom Saladinom. Mestské hradby boli zničené v roku 1250, keď mesto dobyli Malmukovia a následne postupne obnovené počas nadvlády Osmanskej ríše.

Po páde ríše počas prvej svetovej vojny pripadlo mesto pod správu Spojeného kráľovstva v rámci Britského mandátu v Palestíne. Na základe rozhodnutia OSN o rozdelení Palestíny z roku 1947 mal Betlehem pripadnúť arabskému štátu, no po izraelskej vojne za nezávislosť zostalo po roku 1948 pod jordánskou správou. To sa zmenilo v roku 1967, kedy v šesťdňovej vojne dobyl územie západného brehu Jordánu Izrael. Od roku 1995 je Betlehem na základe izraelsko-palestínskych mierových dohôd súčasťou Palestínskej samosprávy.

Partnerské mestá
----------------

* Česko  Třebechovice pod Orebem, Česko

Referencie
----------

1. ↑  AMARA, Muhammad. *Politics and sociolinguistic reflexes: Palestinian border villages*. Amsterdam/Filadelfie : John Benjamins Publishing Company, 1999. 261 s. Dostupné online. ISBN 978-9027241283. S. 18. (anglicky)
2. ↑  BRYNEN, Rex. *A very political economy: peacebuilding and foreign aid in the West Bank and Gaza*. Washington : US Institute of Peace Press, 2000. 287 s. Dostupné online. ISBN 978-1929223046. S. 202. (anglicky)
3. ↑  KAUFMAN, David; KATZ, Marisa S. *In the West Bank, Politics and Tourism Remain Bound Together Inextricably* [online]. The New York Times, 2006-04-16, [cit. 2011-03-20]. Dostupné online. (anglicky)
4. ↑   *Places to Visit In & Around Bethlehem* [online]. Bethlehem Hotel. Dostupné online. (anglicky)
5. 1 2   *History of Bethlehem* [online]. Mesto Betlehem, [cit. 2011-03-20]. Dostupné online. (anglicky)
6. ↑  Stránka mesta Betlehemu

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Betlehem (sídlo)**
* Spolupracuj na Commons Commons ponúka multimediálne súbory na tému **Betlehem (sídlo)**

Externé odkazy
--------------

* Oficiálne stránky mesta

Zdroje
------

* *Tento článok je čiastočný alebo úplný preklad článkov Bethlehem na anglickej Wikipédii a Betlém na českej Wikipédii.*